
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 252 

7 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Π.Μ.Σ. του τμήματος Φυσικής του Πανεπι¬ 
στημίου Ιωαννίνων. 1 

Έγκριση Π.Μ.Σ. του τμήματος Γεωλογίας του Πανεπι¬ 
στημίου Αθηνών. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/84 (1) 


Έγκριση Π.Μ.Σ. του τμήματος Φυσικής του Πανεπιστη¬ 
μίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης» (Α' 159). 

β) Του άρθρου 29Α του Ν. 1558/1985 όπως αυτό τρο¬ 
ποποιήθηκε με το άρθρο 27 του Ν. 2081 /1992 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ 120 και ΚΑΕ 2321 με αντίστοιχη αύ¬ 
ξηση της επιχορήγησης του Πανεπιστημίου Ιωαννίνων, 
αποφασίζουμε: 

Εγκρίνουμε τη λειτουργία Π.Μ.Σ. του τμήματος Φυσι¬ 
κής του Πανεπιστημίου Ιωαννίνων το οποίο κατάρτισε η 
Γενική Συνέλευση Ειδικής Σύνθεσης του παραπάνω τμή¬ 
ματος στη συνεδρίαση αριθμ. 145/8.9.93 και ενέκρινε η 
Σύγκλητος του Πανεπιστημίου Ιωαννίνων, στη συνεδρίαση 
της 733/13.5.1993 και το οποίο έχει ως εξής: 

Αρθρο 1 

Γενικές Διατάξεις 

Το Τμήμα Φυσικής του Πανεπιστημίου Ιωαννίνων οργα¬ 
νώνει και λειτουργεί από το ακαδημαϊκό έτος 1993-94 
Πρόγραμμα Μεταπτυχιακών Σπουδών στη Φυσική το 
οποίο διέπεται από τις διατάξεις της απόφασης αυτής και 
τις διατάξεις των άρθρων 10 έως 12 του Ν. 2083/1992. 


Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών είναι η επιστήμη της Φυσικής (διδασκαλία και έρευνα) 
και σκοπός του η κατάρτιση φυσικών μεταπτυχιακού επι¬ 
πέδου, που θα έχουν τη δυνατότητα ανεξάρτητης και αυ¬ 
τόνομης προαγωγής της επιστήμης μέσω έρευνας και που 
θα παραμένουν παραγωγικοί σ’ ένα περιβάλλον ταχέως 
μεταβαλλόμενης τεχνολογίας. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στη Φυσική και 

β) Διδακτορικό Δίπλωμα. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι Τμημάτων θετι¬ 
κών Επιστημών (Φυσικής, Μαθηματικών, Χημείας, Πολυ¬ 
τεχνικών Σχολών, Ιατρικής κ.λπ.) των ΑΕΙ της ημεδαπής ή 
αναγνωρισμένων αντίστοιχων Τμημάτων της αλλοδαπής. 

Άρθρο 5 
Χρονική Διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται ως ακολούθως: 

α) Για το Μεταπτυχιακό Δίπλωμα Ειδίκευσης (ΜΔΕ) ο 
ελάχιστος χρόνος είναι πέντε (5) διδακτικά εξάμηνα και 
μέγιστος οκτώ (8). 

β) Γ ια το Διδακτορικό Δίπλωμα ο ελάχιστος χρόνος από¬ 
κτησής του είναι οκτώ (8) διδακτικά εξάμηνα και ο μέγι¬ 
στος δώδεκα (12). Στην περίπτωση που ο υποψήφιος έχει 
ΜΔΕ, ο ελάχιστος χρόνος είναι τέσσερα (4) εξάμηνα. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε είδους εκπαιδευτικές 
και ερευνητικές δραστηριότητες για την απονομή των 

κατά το άρθρο 3 τίτλων ορίζονται ως εξής: 

Μεταπτυχιακό Δίπλωμα Ειδίκευσης: 

Α. Κάθε μεταπτυχιακός φοιτητής οφείλει να παρακο¬ 
λουθήσει και να περατώσει επιτυχώς κύκλο μεταπτυχια¬ 
κών μαθημάτων διάρκειας τριών διδακτικών εξαμήνων. 

Τα μαθήματα είναι εξαμηνιαία, διδάσκονται 4 ώρες την 
εβδομάδα και είναι τα εξής: 

1. Κβαντική Μηχανική I. 

2. Κβαντική Μηχανική II. 

3. Κλασσική Ηλεκτροδυναμική. 

4. Μαθηματικές Μέθοδοι Φυσικής I. 

5. Μαθηματικές Μέθοδοι Φυσικής II. 

6. Στατιστική Φυσική. 

7. Εισαγωγή στην Πυρηνική Φυσική και Φυσική Στοιχει¬ 
ωδών Σωματίων. 

8. Φυσική Στερεός Κατάστασης και Στοιχεία Ατομικής 
και Μοριακής Φυσικής. 

9. Σύγχρονα θέματα Φυσικής. 

Το περιεχόμενο των μαθημάτων αυτών, οι πρακτικές 
ασκήσεις, οι κάθε είδους διδακτικές υποχρεώσεις των με¬ 
ταπτυχιακών φοιτητών, καθώς και οι λεπτομέρειες εφαρ¬ 
μογής του προγράμματος αυτού καθορίζονται από τη 
ΓΣΕΣ σύμφωνα με τις παρ. 2.1 (β) και 6 του Κανονισμού 
Μεταπτυχιακών Σπουδών του Τμήματος. 

Β. Μετά την επιτυχή περάτωση του κύκλου μεταπτυχια¬ 
κών μαθημάτων κάθε μεταπτυχιακός φοιτητής εκπονεί 
υπό την καθοδήγηση του επιβλέποντος μέλους ΔΕΠ Δι¬ 
πλωματική εργασία σύμφωνα με τα όσα ορίζονται στην πα¬ 
ράγραφο 5 του Κανονισμού Μ.Σ. του Τμήματος. 

Διδακτορικό Δίπλωμα: 

Μετά την απόκτηση του Μεταπτυχιακού Διπλώματος 
Ειδίκευσης ή και πριν την απόκτησή του, οπωσδήποτε 
όμως μετά την επιτυχή περάτωση του κύκλου μεταπτυχια¬ 
κών μαθημάτων της προηγουμένης παραγράφου, ο φοιτη¬ 
τής μπορεί με αίτηση του προς τη ΓΣΕΣ του Τμήματος και 
μετά από γνώμη της Συντονιστικής Επιτροπής του ΚΠΣ να 
συνεχίσει για απόκτηση Διδακτορικού Διπλώματος, σύμ¬ 
φωνα με την παράγραφο 9 του Κανονισμού ΜΣ του Τμή¬ 
ματος. 

Αρθρο 7 

Αριθμός Εισακτέων 

Ο αριθμός εισακτέων στο Πρόγραμμα ορίζεται κατ’ 
ανώτατο όριο σε δέκα (10) κατ' έτος. 

Αρθρο 8 
Προσωπικό 

Το διδακτικό προσωπικό του Τ μήματος που θα ασχολη¬ 
θεί στο μεταπτυχιακό πρόγραμμα θα είναι όλα τα υπηρε¬ 
τούντο στο Τμήμα μέλη ΔΕΠ, που έχουν τις προϋποθέσεις 
του άρθρου 12 παρ. 3α του Ν. 2083/92. Επιπλέον προσω¬ 
πικό δεν θα απαιτηθεί. 

Η Γραμματειακή υποστήριξη του Προγράμματος θα κα¬ 
λυφθεί από τους Τομείς και από τη Γραμματεία του Τμή¬ 
ματος. 

Αρθρο 9 

Υλικοτεχνική Υποδομή 

Τις ανάγκες του Προγράμματος σε υλικοτεχνική υπο¬ 
δομή θα καλύψουν τα λειτουργούντα ήδη ένδεκα ερευνη¬ 


τικά Εργαστήρια του Τμήματος, η Βιβλιοθήκη του Τμήμα¬ 
τος και οι υπάρχουσες αίθουσες διδασκαλίας. 

Για την πλήρη και απρόσκοπτη λειτουργία του Προγράμ¬ 
ματος δεν θα απαιτηθεί άλλη υποδομή, θα χρειαστεί όμως 
σταδιακά εκσυγχρονισμός της υπάρχουσας. 

Αρθρο 10 

Διάρκεια Λειτουργίας 

Η λειτουργία του Προγράμματος προβλέπεται να είναι 
συνεχής. 

Άρθρο 11 

Κόστος Λειτουργίας 

Για την έναρξη λειτουργίας του Προγράμματος δεν 
απαιτείται κανένα κόστος υλικοτεχνικής υποδομής, πέραν 
των 1.500.000 δρχ. κατ’ έτος από τον κρατικό προϋπολο¬ 
γισμό. 

Άρθρο 12 

Μεταβατικές Διατάξεις 

Μέχρι να εκδοθεί ο Κανονισμός Μεταπτυχιακών Σπου¬ 
δών, κατά τα προβλεπόμενα στο άρθρο 5 του Ν. 2083/92, 
όλα τα θέματα λειτουργίας του παρόντος Προγράμματος 
θα ρυθμίζονται σύμφωνα με τον προσωρινό Κανονισμό ΜΣ 
που κατάρτισε η ΓΣΕΣ του Τμήματος, αφού αυτός εγκρι- 
θεί και από τη Σύγκλητο του Πανεπιστημίου με την ειδική 
σύνθεση. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της ΓΣΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1994 
Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/82 (2) 

Έγκριση Π.Μ.Σ. του τμήματος Γεωλογίας του Πανεπιστη¬ 
μίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης» (Α' 159). 

β) Του άρθρου 29Α του Ν. 1558/1985 όπως αυτό τρο¬ 
ποποιήθηκε με το άρθρο 27 του Ν. 2081 /1992 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ 120 και ΚΑΕ 2421 με αντίστοιχη αύ¬ 
ξηση της χορήγησης του Πανεπιστημίου Αθηνών, αποφα¬ 
σίζουμε: 

Εγκρίνουμε τη λειτουργία Προγράμματος Μεταπτυχια¬ 
κών Σπουδών του τμήματος Γ εωλογίας το οποίο κατίρτισε 
η Γ ενική Συνέλευση Ειδικής Σύνθεσης 10.5.1993 και ενέ- 
κρινε η Σύγκλητος Ειδικής Σύνθεσης στη συνεδρίαση της 
17.6.1993 και το οποίο έχει ως εξής: 

Αρθρο 1 

Γενικές Διατάξεις 

Το Τμήμα Γεωλογίας οργανώνει και λειτουργεί από το 
ακαδημαϊκό έτος 1994-95 από τις διατάξεις της απόφα¬ 
σης αυτής και τις διατάξεις των άρθρων 10 έως και 12 του 
Ν. 2083/1992. Μεταπτυχιακό Πρόγραμμα Σπουδών. 

Αρθρο 2 

Αντικείμενο - Σκοπός 

Αντικείμενο του Π.Μ.Σ. είναι η χορήγηση των τίτλων: 
α. Μεταπτυχιακού διπλώματος Ειδίκευσης (Μ.Δ.Ε.) 
σκοπός του οποίου είναι η απόκτηση πρόσθετης, συνθε¬ 
τότερης και συνδυασμένης γνώσης, που συντίθεται κύρια 
από συνδυασμό γνωστικών αντικειμένων και ερευνητικής 
εργασίας. 

β. Διδακτορικού διπλώματος (Δ.Δ.) σκοπός του οποίου 
είναι η προαγωγή νέας γνώσης μέσω της έρευνας, η δη¬ 
μιουργία εξειδικευμένων επιστημόνων, αυτοδύναμων 
ερευνητικά και αναπαραγωγής του Πανεπιστημιακού επι¬ 
στημονικού δυναμικού. 

Αρθρο 3 

Μεταπτυχιακοί Τίτλοι 
Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στους εξής το¬ 
μείς: 

α. Έρευνα εντοπισμού ορυκτών πρώτων υλών. 

β. Στρωματογραφίας - Παλαιοντολογίας. 

γ. Επιστήμες των ορυκτών. 

δ. Γεωγραφία και περιβάλλον. 

ε. Δυναμική Τεκτονική Εφαρμοσμένη Γεωλογία. 

στ. Σεισμολογία. 

Η ειδίκευση α είναι ευθύνη του Τομέα Οικονομικής Γε- 
ωλογίας - Γεωχημείας, η ειδίκευση β του Τομέα Ιστορικής 
Γεωλογίας και Παλαιοντολογίας η ειδίκευση γ του Τομέα 
Ορυκτολογίας - Πετρολογίας η ειδίκευση δ του Τομέα Γε- 
ωγραφίας - Κλιματολογίας η ειδίκευση ε του Τομέα Δυνα¬ 
μικής - Τεκτονικής - Εφαρμοσμένης Γ εωλογίας και η ειδί¬ 
κευση στ του Τομέα Γεωφυσικής - Γεωθερμίας. 

Με απόφαση της Γ.Σ. του Τμήματος με την ειδική σύν¬ 
θεση ύστερα από εισήγηση του υπεύθυνου Τομέα είναι 
δυνατόν να αντικαθίστανται ειδικεύσεις με άλλες, πά¬ 
ντοτε όμως εντός των γνωστικών αντικειμένων του Τομέα. 
β) Διδακτορικό Δίπλωμα. 

Αρθρο 4 

Κατηγορίες Πτυχιούχων 

1) Στα Μεταπτυχιακά Προγράμματα Ειδίκευσης 
(Μ.Π.Ε.) γίνονται δεκτοί πτυχιούχοι των Τμημάτων Γεωλο- 
γίας των ΑΕΙ της ημεδαπής ή αντιστοίχων Τμημάτων της 
αλλοδαπής. 

Με απόφαση της ΓΣΕΣ του Τμήματος μπορεί να εγγρά¬ 
φει στο Μ.Π.Ε. φοιτητής ο οποίος έχει πτυχίο Α.Ε.Ι. της 
ημεδαπής ή αλλοδαπής αλλοδαπής σχετικό με την ειδί¬ 
κευση. Στην περίπτωση αυτή, ο Τομέας ειδίκευσης ειση- 
γείται στη Γ.Σ.Ε.Σ., για την ανάγκη παρακολούθησης ή μη 
αριθμού μαθημάτων. 

Απαραίτηση προϋπόθεση για την παρακολούθηση των 
Π.Μ.Σ. είναι η επαρκής γνώση μίας τουλάχιστον ξένης 


γλώσσας που να καλύπτει τη βιβλιογραφία του Π.Μ.Σ. Η 
πιστοποίηση της γνώσης γίνεται είτε με κατοχή επισήμων 
τίτλων είτε με εξετάσεις ή και με συνδυασμό των δύο. 

Η επιλογή των υποψηφίων για την παρακολούθηση των 
Μ.Π.Ε. γίνεται μετά από την προκήρυξη των προγραμμά¬ 
των που θα λειτουργήσουν την επόμενη ακαδημαϊκή χρο¬ 
νιά. Την προκήρυξη αποφασίζει η Γ.Σ.Ε.Σ. μετά από εισή¬ 
γηση της Σ.Ε.Π.Μ.Σ., η οποία επεξεργάζεται προτάσεις 
ειδίκευσης. 

Οι υποψήφιοι μαζί με την αίτηση ενδιαφέροντος υπο¬ 
βάλλουν σύντομο βιογραφικό σημείωμα, αντίγραφο πτυ¬ 
χίου, πιστοποιητικό σπουδών και τα ονόματα τριών μελών 
ΔΕΠ εσωτερικού ή εξωτερικού από τα οποία θα ήταν δυ¬ 
νατόν να ζητηθούν πληροφορίες. 

Τις αιτήσεις των υποψηφίων κατατάσσει κατά γνωστικό 
αντικείμενο η Σ.Ε.Π.Μ.Σ. η οποία τις διαβιβάζει στους Το¬ 
μείς, οι οποίοι είναι υπεύθυνοι για τις ειδιδκεύσεις. Οι Το¬ 
μείς αξιολογούν τα προσόντα των υποψηφίων σύμφωνα 
με τα κριτήρια της παρ. 2 αρθ. 12 του νόμου 2934/1992 
και καταρτίζουν πίνακα κατά αξιολογική σειρά, τον οποίο 
υποβάλλουν στη Γ.Σ.Ε.Σ. η οποία και αποφασίζει για την 
τελική αποδοχή των υποψηφίων. 

Η Γ.Σ. του Τμήματος θα πρέπει να έχει επιλέξει τους με¬ 
ταπτυχιακούς φοιτητές που θα παρακολουθήσουν τα Με¬ 
ταπτυχιακά προγράμματα ειδίκευσης μέχρι 20 Σεπτεμ¬ 
βρίου. Η εγγραφή των υποψηφίων στο πρόγραμμα γίνεται 
μέχρι 25 Σεπτεμβρίου. Σε περίπτωση μη προσέλευσης 
υποψήφιου που επελέγει, καλείται ο πρώτος, δεύτερος 
κ.λπ. επιλαχών. 

2) Οι περατώσαντες επιτυχώς το Μ.Π.Ε., έχουν δυνατό¬ 
τητα να συνεχίσουν το Π.Μ.Σ. για την απόκτηση διδακτο¬ 
ρικού διπλώματος (δ.δ.). 

3) Για την εκπόνηση διδακτορικής διατριβής γίνονται 
δεκτοί και οι κάτοχοι Μεταπτυχιακών Διπλωμάτων Ειδί¬ 
κευσης της ημεδαπής ή αλλοδαπής. Ο αριθμός αυτών δεν 
μπορεί να είναι μεταλύτερος του 25% των μεταπτυχιακών 
φοιτητών ειδίκευσης. Σε περίπτωση αιτήσεων μεγαλυτέ- 
ρου του 25% η επιλογή γίνεται με απόφαση της Γ.Σ.Ε.Σ. 
ύστερα από εισήγηση της Σ.Ε.Π.Μ.Σ. Οι υποψήφιοι υπο¬ 
βάλλουν όλα τα δικαιολογητικά που προβλέπονται από την 
παραγρ. 1 του άρθρου 4 καθώς και αντίγραφο του τίτλου 
μεταπτυχιακής ειδίκευσης. 

4) Σε ειδικές περιπτώσεις και κατόπιν αιτιολογημένης 
εισήγησης του κατά περίπτωση Τομέα η Γ.Σ.Ε.Σ. μπορεί 
να προβεί στην προκήρυξη θεμάτων εκπόνησης διδακτο¬ 
ρικών διατριβών από υποψήφιους Τμημάτων Γεωλογίας 
της ημεδαπής ή αλλοδαπής. Στην εισήγηση εκτός από τον 
τίτλο του θέματος αναφέρεται σύντομη περίληψη του 
αντικειμένου της διατριβής. Ο αριθμός των προκηρύξεων 
δεν μπορεί να είναι μεγαλύτερος του ενός (1) κατ’ έτος. 

Τα δικαιολογητικά που υποβάλλονται στην περίπτωση 
αυτή και η επιλογή είναι η καθοριζόμενη από την παραγρ. 
1 του άρθρου 4. 

Αρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης σε 4 διδακτικά εξάμηνα και για το διδακτορικό δί¬ 
πλωμα κατ' ελάχιστον σε 4 εξάμηνα για τους μεταπτυχια¬ 
κούς φοιτητές ειδίκευσης του Τ μήματος και 6 εξάμηνα για 
τους λοιπούς. Ο μέγιστος χρόνος εκπόνησης της διδακτό- 

ρικής διατριβής είναι 6 και 9 εξάμηνα αντίστοιχα εκτός της 
περίπτωσης αιτιολογημένης καθυστέρησης οπότε με αι¬ 
τιολογημένη έκθεση της συμβουλευτικής επιτροπής χο¬ 
ρηγείται παράταση από Γ.Σ.Ε.Σ. 

Αρθρο 6 
Οργάνωση Μ.Σ. 

1) Το βασικό όργανο για την οργάνωση και λειτουργία 
του προγράμματος μεταπτυχιακών σπουδών είναι η Γε¬ 
νική Συνέλευση (Γ.Σ.) του Τμήματος με την ειδική σύν¬ 
θεση όπως προβλέπεται στο άρθρο 81 παρ. 4 του Ν. 
2083/92 (Πρόεδρος του Τμήματος, όλα τα μέλη ΔΕΠ της 
Γ.Σ. και δύο εκπρόσωποι των μεταπτυχιακών φοιτητών). 

2) Ως όργανο για την παρακολούθηση και συντονισμό 
της λειτουργίας των Π.Μ.Σ. λειτουργεί η Συντονιστική Επι¬ 
τροπή Προγράμματος Μεταπτυχιακών Σπουδών η οποία 
ορίζεται από τη Γ.Σ. του Τμήματος με ειδική σύνθεση, 
Πρόεδρος της Σ.Ε.Π.Μ.Σ. είναι ο Πρόεδρος του Τμήμα¬ 
τος. Τα μέλη, ένα από κάθε Τομέα, εκλέγονται από τη Γ.Σ. 
με ειδική σύνθεση με προτάσεις των Τομέων. Η θητεία 
των μελών είναι τρία χρόνια. 

Η Σ.Ε.Π.Μ.Σ., έχει τις αρμοδιότητες που προβλέπει ο 
νόμος και τα Π.Δ. καθώς και όσες εκχωρεί σ' αυτήν η Γ.Σ. 
του Τμήματος με την ειδική σύνθεση. 

Η πρώτη Σ.Ε.Π.Μ.Σ. του Τμήματος σύμφωνα με την από 
21.5.92 απόφαση της Γ.Σ. του Τμήματος με ειδική σύν¬ 
θεση συγκροτήθηκε ως ακολούθως: 

Πρόεδρος: Στυλιανός Σκουνάκης, Καθηγ. Πρόεδρος 
του Τμήματος. 

Μέλη: Σωτήρης Λεοντάρης, Εμμανουήλ Μπαλτατζής, 
Ευφροσύνη Γεωργιάδου - Δικαιούλια, Καθηγητές, Ακίν¬ 
δυνος Κελεπερτζής, Κων/νος Μακρόπουλος, Δημ. Παπα- 
νικολάου, Αναπλ. Καθηγητές. 

3. Κάθε Τομέας είναι αρμόδιος για τη διεξαγωγή της 
έρευνας και της διδασκαλίας της αντίστοιχης ειδίκευσης 
του μεταπτυχιακού προγράμματος σπουδών. Με εισή¬ 
γηση του ΔΕΠ του Τομέα, που εγκρίνεται από την Γ.Σ.Ε.Σ. 
ανατίθεται η διδασκαλία, η διεξαγωγή σεμιναρίων ή ερευ¬ 
νητικών προγραμμάτων και καθορίζονται όλες οι λεπτομέ¬ 
ρειες που αφορούν το διδακτικό και ερευνητικό μέρος του 
Προγράμματος. 

Στο επίπεδο του Τομέα λειτουργεί ως όργανο Μ.Σ. η 
Συνέλευση των μελών ΔΕΠ του Τομέα με αρμοδιότητες 
που αναφέρονται στη διεξαγωγή του διδακτικού και ερευ¬ 
νητικού έργου στα πλαίσια μιας ή περισσοτέρων ειδικεύ¬ 
σεων του Π.Μ.Σ. 

4. Σε όλους τους μεταπτυχιακούς φοιτητές με απόφαση 
του Τομέα μπορεί να ανατεθεί επικουρικό έργο, ανεξάρ¬ 
τητο από την έρευνά τους, μέχρι 20 ώρες μηνιαίως. 

ΠΡΟΓΡΑΜΜΑ ΜΑΘΗΜΑΤΩΝ 
Α. Μεταπτυχιακό Δίπλωμα Ειδίκευσης (Μ.Δ.Ε.) 

1. Το Π.Μ.Σ. που οδηγεί στην απονομή Μεταπτυχιακού 
Διπλώματος Ειδίκευσης είναι διάρκειας 4 εξαμήνων και 
περιλαμβάνει: 

α) Ένα κύκλο συστηματικών σπουδών διάρκειας δύο 
εξαμήνων με συγκεκριμένο πρόγραμμα, σαφείς κανόνες 
λειτουργίας, υποχρεώσεις και διαδικασίες αξιολόγησης 
της επίδοσης των μεταπτυχιακών φοιτητών. 

β) Ένα κύκλο εκπόνησης μεταπτυχιακής εργασίας ειδί¬ 
κευσης διάρκειας δυο εξαμήνων. Η εργασία αυτή περι¬ 


λαμβάνει την πραγματοποίηση συγκεκριμένης έρευνας 
και την συγγραφή, βάσει των στοιχείων της έρευνας, της 
μεταπτυχιακής εργασίας. 

2. Ο πρώτος κύκλος περιλαμβάνει την παρακολούθηση 
μαθημάτων ο αριθμός των οποίων δεν μπορεί να είναι μι¬ 
κρότερος των τεσσάρων (4) και μεγαλύτερος των πέντε 
(5) για κάθε εξάμηνο. Με την έννοια μάθημα προσδιορίζε¬ 
ται ή ένα αυτοτελές συγκεκριμένο αντικείμενο ή περισσό¬ 
τερα από ένα αντικείμενα, των οποίων η διάρκεια διδα¬ 
σκαλίας είναι σαφώς προσδιορισμένη στο πλαίσιο των 13 
εβδομάδων. Στην έννοια του μαθήματος περιλαμβάνονται 
παραδόσεις, εργαστηριακές και φροντιστηριακές ασκή¬ 
σεις και ασκήσεις υπαίθρου. 

Τα μαθήματα του Π.Μ.Σ. μπορεί να είναι μαθήματα του 
Τομέα που είναι υπεύθυνος για την ειδίκευση ή μαθήματα 
άλλων Τομέων ή άλλων Τμημάτων της ημεδαπής ή αλλο¬ 
δαπής. 

3. Τα προτεινόμενα μαθήματα, κατά ειδίκευση έχουν 
ως κάτωθι: 

α) Ειδίκευση Έρευνα εντοπισμού ορυκτών πρώτων υλών 


Μαθήματα Υποχρεωτικά 
Α Εξάμηνο 

Κοιτασματολογία 7 ώρες 

Γ εωχημεία 7 » 

Β Εξάμηνο 

Κοιτασματολογία 7 ώρες 

Γεωχημεία 7 » 

Μαθήματα επιλογής (επιλέγονται 2 μαθήματα κατά εξά¬ 
μηνο) 

Γεωστατιστική 3 ώρες 

Φωτογεωλογία 3 » 

Επεξεργασία δεδομένου Η/Υ 3 » 

Ορυκτολογία - Πετρολογία 3 » 

Τεκτονική Στρωματογραφία 3 » 

Εμπλουτισμός Μεταλλευμάτων 3 » 

Επίδραση εκμετάλλευσης στο περιβάλλον 3 » 

β) Ειδίκευση: Στρωματογραφία - Παλαιοντολογία 
Μαθήματα υποχρεωτικά 
Α Εξάμηνο 

Παλαιοντολογικές μέθοδοι 6 ώρες 

Ιζηματολογικές μέθοδοι και μοντέλα ιζηματογέ- 
νεσης 6 * 

Η πληροφορική στις γεωπιστήμες 3 

Β Εξάμηνο 

Στρωματογραφία και τεκτονική 6 ώρες 

Παλαιογεωγραφικές μέθοδοι 6 » 

Μαθήματα επιλογής 

Α Εξάμηνο (Επιλέγονται 2 μαθήματα κατά εξάμηνο) 
Στατιστική - Βομετρία 2 ώρες 

Στρωματογραφία αλπικών σχηματισμών 2 » 

Στρωματογραφία πελαγικών και νηριτικών σχη¬ 
ματισμών 2 » 

Στρωματογραφία πελαγικών και νηριτικών σχη¬ 
ματισμών 2 » 

Α Εξάμηνο (Επιλέγονται 3 μαθήματα κατά εξάμηνο) 
θαλάσσια οικοσυστήματα 3 ώρες 

Χερσαία οικοσυστήματα 3 » 

Μικροπαλαιοντολογία 3 » 

Ανάλυση ιζηματογενών λεκανών 3 » 

Κοινωνίες μεγαλοπανίδων σε σημαντικές γεω¬ 
λογικές περιόδους 3 » 

Φυτογεωγραφική εξέλιξη στο γεωλογικό χώρο 3 » 

γ) Ειδίκευση: Επιστήμες των ορυκτών 
Μαθήματα υποχρεωτικά 
Α Εξάμηνο 

Προηγμένα θέματα ορυκτολογίας 5 ώρες 

Εφαρμοσμένη κρυσταλλογραφία 5 » 

Β Εξάμηνο 

Προηγμένα θέματα πετρολογίας 5 ώρες 

θέματα εφαρμοσμένης ορυκτολογίας - πετρο¬ 
λογίας 5 » 

Μαθήματα επιλογής (Επιλέγονται 2 μαθήματα κατά εξά¬ 


μηνο) 

Α Εξάμηνο 

Γεωχημεία των ρευστών 5 ώρες 

Εφαρμογές των ηλεκτρονικών υπολογιστών 
στην ορυκτολογία και πετρολογία 5 » 

Στατιστική στην ορυκτολογία και πετρολογία 5 » 

Υπαίθριες μέθοδοι στη γεωχημεία 5 » 

Β Εξάμηνο 

Υγρά εγκλείσματα 5 ώρες 

Προηγμένα θέματα πετρολογικής γεωλογίας 5 

Προηγμένα θέματα πατρολογικής ιζημάτων 5 » 

Προηγμένα θέματα ηφαιστειολογίας 5 » 

δ) Ειδίκευση: Γεωγραφία και περιβάλλον 
Μαθήματα υποχρεωτικά 
Α Εξάμηνο 

Μαθηματική Γ εωγραφία 5 ώρες 

Γεωμορφολογικές τεχνικές και μέθοδοι έρευ¬ 
νας 5 * 

Β Εξάμηνο 

Γενική Ωκεανογραφία 5 ώρες 

θεωρητική και εφαρμοσμένη κλιματολογία 5 » 

Μαθήματα Επιλογής (Επιλέγονται 3 μαθήματα κατά εξά¬ 

μηνο) 

Ποτάμια Γεωμορφολογία 3 ώρες 

Εφαρμοσμένη Ωκεανογραφία 3 » 

Γεωμορφολογική χαρτογράφηση » 

Γενική Μετεωρολογία, μετεωρολογικά όργανα 
και μέθοδοι 3 » 

Ενεργειακές πηγές, ρύπανση και προστασία του 
ατμοσφαιρικού περιβάλλοντος 3 » 

Περιβαλλοντική Γ εωμορφολογία 3 » 

Αρχαιογεωμορφολογία 3 » 

Φυσικές καταστροφές 3 » 

Ανθρωπογεωγραφία 3 » 

Διαχείριση υδάτινων και χερσαίων οικοσυστημά¬ 
των 3 » 

Φωτοερμηνεία - Τηλανίχνευση και ψηφιακή 
επεξεργασία εικόνας 3 » 

Δυναμικές γεωμορφολογικές διεργασίες 3 » 


ε) Ειδίκευση: Δυναμική τεκτονική Εφαρμοσμένη Γεωλο· 


για 

Μαθήματα υποχρεωτικά 
Α Εξάμηνο 

Γεωδυναμική 4 ώρες 

Τεκτονική 4 » 

Β Εξάμηνο 

Εφαρμοσμένη Γεωλογία 4 ώρες 

Γεωλογική χαρτογράφηση 4 » 

Μαθήματα επιλογής (Επιλέγονται 3 μαθήματα κατά εξά¬ 
μηνο) 

Τεκτονική Ελλάδας 4 ώρες 

Νεοτεκτονική 4 » 


Πειραματική τεκτονική 4 » 

Σεισμοτεκτονική 4 » 

Φυσική της παραμόρφωσης 4 » 

Τεκτονική - Τηλεπισκόπηση 4 

Υδρολογία 4 » 

Υδρογεωλογία 4 » 

Καρστική υδρογεωλογία 4 » 

Υδρογεωτρήσεις - Υδρογεωλογικά έργα 4 » 

Υδροχημεία 4 » 

Επεξεργασία υδάτων 4 » 

Γεωλογία Περιβάλλοντος 4 » 

Εφαρμοσμένη Γεωφυσική 4 » 

Γεωλογία - Χρήσεις Γης - Μικροζωνικές 4 » 

Γ εωτρήσεις - Τ εχνικά έργα 4 » 

Βραχομηχανική 4 » 

Εδαφομηχανική 4 » 

θαλάσσια γεωδυναμική 4 » 

Συνιζηματογενής τεκτονισμός - Ενεργειακές 
πρώτες ύλες 4 » 

Πετρογένεση πυριγενών (μαγματικό - ηφαι- 
στειακό τόξο) · 4 » 

Μεταμόρφωση (προσδιορισμός εξέλιξης συνθη¬ 
κών Ρ-Τ) 4 » 

Ισοτοπική Γ εωλογία 4 » 

Στρωματογραφία » 

Γεωγραφικά συστήματα πληροφοριών 4 » 

Στατιστική στις γεωπιστήμες - Μαθηματική Γε- 
ωλογία 4 » 

στ) Ειδίκευση: Σεισμολογία 
Μαθήματα υποχρεωτικά 
Α Εξάμηνο 

θεωρία Σεισμικού Κύματος 5 ώρες 

Επεξεργασία Σεισμικού Κύματος 5 » 

Α Εξάμηνο 

Τεχνική Σεισμολογία 5 ώρες 

Ιδιότητες Σεισμικής Πηγής 5 » 

Μαθήματα Επιλογής (Επιλέγονται 3 μαθήματα κατά εξά¬ 
μηνο) 

Μαθηματικά 3 ώρες 

Τεκτονική Πλακών 3 » 

Σεισμοτεκτονική 3 » 

Στατιστική και Πρόγνωση Σεισμών 3 » 

Σεισμομετρία 3 » 

Σεισμική Παράμετροι 3 » 

Σεισμική Τομογραφία 3 » 

Σεισμική Ένταση: (Επιδράσεις επί των Σεισμι¬ 
κών Εντάσεων) 3 » 

Σεμινάρια * 


4. Η διδασκαλία και η παρακολούθηση του Μ.Π.Σ. είναι 
υποχρεωτική και πιστοποιείται με την υπογραφή των διδα¬ 
σκόντων. Εάν η διδασκαλία διαρκέσει λιγότερο από δέκα 
(10) εβδομάδες ή η παρακολούθηση είναι μικρότερη από 
το 80% των ωρών διδασκαλίας ανά εξάμηνο για κάθε μά¬ 
θημα, το μάθημα ή τα μαθήματα θεωρείται ότι δεν διδά¬ 
χθηκαν και ο φοιτητής ή οι φοιτητές χάνουν το δικαίωμα 
συνέχισης του Π.Μ.Σ. Στις περιπτώσεις και μόνο που η 
υπαιτιότητα της μη επαρκούς παρακολούθησης δεν οφεί¬ 
λεται στους φοιτητές, η Σ.Ε.Π.Μ.Σ. αποφασίζει με πλειο- 
ψηφία τον τρόπο συμπλήρωσης του προγράμματος διδα¬ 
σκαλίας μέσα στο διάστημα των δύο εξαμήνων. Εφ’ όσον 
δεν υπάρξει απόφαση το πρόγραμμα μεταπτυχιακών 

σπουδών της συγκεκριμένης ειδίκευσης διακόπτεται. 

5. Στο τέλος κάθε εξαμήνου ο μεταπτυχιακός φοιτητής 
προσέρχεται σε εξετάσεις. Οι εξετάσεις γίνονται είτε 
κατά μάθημα, είτε κατά ομάδας συγγενών μαθημάτων. Η 
επιτυχία στις εξετάσεις, όλων των μαθημάτων του Π.Μ.Σ., 
αποτελεί προϋπόθεση για τη συνέχιση στο δεύτερο κύκλο 
σπουδών. Φοιτητής ο οποίος απέτυχε στις εξετάσεις σε 
περισσότερα από ένα μάθημα σε κάθε εξάμηνο δεν συνε¬ 
χίζει στον επόμενο κύκλο. Στον φοιτητή αυτόν χορηγείται 
βεβαίωση παρακολούθησης σειράς μαθημάτων. Η εξέ¬ 
ταση του φοιτητή που απέτυχε μέχρι και σε ένα μάθημα 
κατά εξάμηνο γίνεται το Σεπτέμβριο. Αν αποτύχει δεν συ¬ 
νεχίζει στον επόμενο κύκλο. 

6) Μετά το πέρας των επιτυχών εξετάσεων του δευτέ¬ 
ρου εξαμήνου ανατίθενται στους μεταπτυχιακούς φοιτη¬ 
τές τα θέματα εκπόνησης των μεταπτυχικών εργασιών. Η 
μεταπτυχιακή εργασία περιλαμβάνει απαραίτητα την 
πραγματοποίηση έρευνας σε συγκεκριμένο αντικείμενο 
και την συγγραφή εργασίας η οποία θα βασίζεται στα δε¬ 
δομένα της έρευνας. 

7) Η συνολική αξιολόγηση του έργου και της απόδοσης 
των μεταπτυχιακών φοιτητών γίνεται με την παρουσίαση 
της διπλωματικής τους εργασίας. 

8) Για την παρακολούθηση και την κατεύθυνση κάθε 
φοιτητή, ορίζεται από την Σ.Ε.Π.Μ.Σ. ένα μέλος ΔΕΠ από 
αυτά που θα διδάξουν στο αντίστοιχο Π.Μ.Σ. Το ίδιο μέλος 
ΔΕΠ αναλαμβάνει την επίβλεψη της μεταπτυχιακής εργα¬ 
σίας. Κάθε μέλος ΔΕΠ μπορεί να επιβλέπει ταυτόχρονα το 
πολύ μέχρι τρείς μεταπτυχιακούς φοιτητές. 

9) Γ ια την ολοκλήρωση του Π.Μ.Σ. και την απονομή του 
μεταπτυχιακού διπλώματος απαιτείται η επιτυχής εξέταση 
του μεταπτυχιακού φοιτητή στα προβλεπόμενα από τό 
πρόγραμμα μαθήματα σε συνδυασμό με τη συμμετοχή του 
στο σύνολο των εκπαιδευτικών και ερευνητικών δραστη¬ 
ριοτήτων που προβλέπει το πρόγραμμα, όπως επίσης και 
με την επιτυχή ολοκλήρωση της ερευνητικής εργασίας. 

10) Η συνολική αξιολόγηση του έργου και της απόδοσης 
του μεταπτυχικού φοιτητή γίνεται από τριμελή εξεταστική 
επιτροπή, προτιμωμένων των μελών ΔΕΠ του Τομέα που 
έχουν διδάξει στην αντίστοιχη ειδίκευση. Η τριμελής εξε¬ 
ταστική Επιτροπή ορίζεται για κάθε φοιτητή από την Συ¬ 
ντονιστική Επιτροπή Προγραμμάτων Μεταπτυχιακών 
Σπουδών μετά από εισήγηση του αντίστοιχου Τομέα και 
περιλαμβάνει απαραίτητα και τον επιβλέποντα. Αν η εξε¬ 
ταστική επιτροπή ομόφωνα αξιολογήσει ως επιτυχές το 
έργο και την απόδοση του φοιτητή, τότε απονέμεται σ’ αυ¬ 
τόν το οικείο Δίπλωμα Ειδίκευσης. Αν ο υποψήφιος συ¬ 
γκεντρώσει υπέρ αυτού τα 2/3 των ψήφων της γίνεται νέα 
αξιολόγηση ενώπιον Δευτεροβάθμιας Επιτροπής που 
αποτελείται από τα μέλη της Τριμελούς εξεταστικής επι¬ 
τροπής και τα μέλη της Συντονιστικής Επιτροπής προ¬ 
γράμματος Μεταπτυχιακών Σπουδών. Στην περίπτωση 
αυτή η εξέτασή του κρίνεται επιτυχής αν η σχετική από¬ 
φαση συγκεντρώνει υπέρ του εξεταζομένου τις μισές συν 
μια του συνόλου των ψήφων της Δευτεροβάθμιας Επιτρο¬ 
πής. Η ψήφος Προέδρου σε περίπτωση ισοψηφίας υπερι¬ 
σχύει. 

11) Το Μεταπτυχιακό Δίπλωμα Ειδείκευσης (Μ.Δ.Ε.) εί¬ 
ναι δημόσιο έγγραφο στο οποίο αναφέρεται: «Το Εθνικόν 
και Καποδιστριακόν Πανεπιστήμιον Αθηνών», η Σχολή, το 
Τμήμα Γεωλογίας, ο τίτλος ειδίκευσης, ο αριθμός του δι¬ 
πλώματος, η ημερομηνία απονομής, το όνομα, επώνυμο, 


όνομα πατρός και ο τόπος καταγωγής (γεννήσεως) του 
μεταπτυχικού φοιτητή. Ο τίτλος του Μ.Δ.Ε. εκδίδεται από 
το Τμήμα και υπογράφεται από τον Πρύτανη και τον Προϊ¬ 
στάμενο Γραμματείας του Τμήματός μας. 

Ο συνολικός αριθμός των εισακτέων μεταπτυχιακών 
φοιτητών ειδίκευσης δεν μπορεί να είναι μεγαλύτερος 
των 24 ενώ για κάθε μια από τις ειδικεύσεις μεγαλύτερος 
των 8 και μικρότερος των 2. Στον αριθμό αυτό δεν περι¬ 
λαμβάνονται οι υπότροφοι του ΙΚΥ και των κληροδοτημά¬ 
των. 

Β. Διδακτορικό δίπλωμα (δ.δ.) 

1) Το θέμα της διδακτορικής διατριβής καθορίζεται από 
τη Γ.Σ.Ε.Σ. ύστερα απο εισήγηση της Σ.Ε.Π.Μ.Σ. Η εισή¬ 
γηση γίνεται μετά από πρόταση του κατά περίπτωση 
υπεύθυνου Τομέα. Στην πρόταση του Τομέα αναφέρεται 
ο τίτλος της διατριβής, περίληψη του αντικειμένου καθώς 
και τα μέλη της εισηγητικής επιτροπής. 

2) Στην περίπτωση των μεταπτυχιακών φοιτητών ειδί¬ 
κευσης του Τμήματος η ανάθεσης εκπόνησης της διατρι¬ 
βής μπορεί να γίνεται μετά την επιτυχή περάτωση των 
σπουδών των δύο πρώτων εξαμήνων. Στην περίπτωση 
αυτή η διδακτορική διατριβή μπορεί να αποτελεί επέ¬ 
κταση της έρευνας της μεταπτυχιακής εργασίας. 

3) Οι μεταπτυχιακοί φοιτητές που εκπονούν διδακτο¬ 
ρική διατριβή είναι κανονικοί φοιτητές και η καθημερινή 
παρουσία τους είναι υποχρεωτική. Η Γ.Σ.Ε.Σ. μπορεί μετά 
από εισήγηση της Συμβουλευτικής Επιτροπής να εγκρίνει 
την απασχόληση του υποψηφίου σε ερευνητικά κέτνρα 
του εσωτερικού ή εξωτερικού όταν αυτό κρίνεται απαραί¬ 
τητο. 

4) Η συγκρότηση των συμβουλευτικών και εξεταστικών 
επιτροπών και η παρακολούθηση της εκπόνησης της δι¬ 
δακτορικής διατριβής γίνεται σύμφωνα με τον Ν. 2083/ 
1992. 

Αρθρο 7 
Προσωπικό 

Το σύνολο του προσωπικού του τμήματος Γεωλογίας 
που ανέρχεται σε 57 θα ασχοληθεί στα Π.Μ.Σ. 

Αρθρο 8 

Υλικοτεχνική Υποδομή 

Η υπάρχουσα υλικοτεχνική υποδομή επαρκεί για την 
στοιχείωδη κάλυψη των απαιτήσεων του προγράμματος. 

Η υποδομή αυτή περιλαμβάνει: 
α) τον εξοπλισμό μιρκοσκοπίων του Τμήματος ο αριθ¬ 
μός των οποίων είναι επαρκής. 

β) την υπάρχουσα υποδομή σε υλικό ασκήσεων (δείγ¬ 
ματα, συγκριτικό υλικό, χάρτες) 
γ) τον εξοπλισμό του εργστηρίου τηλανίχνευσης 
δ) τον εξοπλισμό σε καταγραφικά όργανα του Τομέα 
Σεισμολογίας-Γ εωθερμίας 

ε) τον εξοπλισμό σε αναλυτικά όργανα Χ.Ρ.Δ., ατομική 
απορρόφηση, ηλεκτρονικός μικροαναλυτής, εξοπλισμό 
χημείου, Γεωχημείου. 

στ) τον εξοπλοισμό σε μηχανήματα κατασκευής λεπτών 
και στιλπνών τομών, 
ζ) τη Βιβλιοθήκη του Τμήματος. 

Αρθρο 9 

Διάρκεια Λειτουργίας 

Το Π.Μ.Σ. θα λειτουργήσει για 10 χρόνια. 

Αρθρο 10 

Κόστος Λειτουργίας 

α) Οι στοιχειώδεις ανάγκες του προγράμματος καλύ¬ 
πτονται από την υπάρχουσα υποδομή. 

(5) Για την κάλυψη των αναγκών λειτουργίας του προ¬ 
γράμματος: 

- το Υπουργείο Εθνικής Παιδείας και θρησκευμάτων, 
αποτελεί την κύρια πηγή χρηματοδότησης ήτοι 1.500.000 
ετησίως χ 10 έτη = 15.000.000 δρχ. 

- επίσης τα προγράμματα μπορούν να χρηματοδοτη¬ 
θούν από ερευνητικά προγράμματα του Πανεπιστημίου 
Αθηνών, του Υπουργείου Έρευνας και Τεχνολογίας, των 
Ευρωπαϊκών Κοινοτήτων καθώς και Βιομηχανιών. 

- Τέλος με απόφαση της ΓΕΝΙΚΗΣ ΣΥΝΕΛΕΥΣΗΣ ΕΙΔΙ¬ 
ΚΗΣ ΣΥΝΘΕΣΗΣ μέρος των δαπανών μπορεί να καλυφθεί 


από τους μεταπτυχιακούς φοιτητές με τη μορφή καταβο¬ 
λής διδάκτρων. 

Άρθρο 11 

Μεταβατικές Διατάξεις 

Μέχρι να εκδοθεΐ ο κανονισμός μεταπτυχιακών σπου¬ 
δών αρμόδια για την επίλυση κάθε προβλήματος είναι η 
Σ.Ε.Π.Μ.Σ. και σε δεύτερο βαθμό η Γενική Συνέλευση Ει¬ 
δικής Σύνθεσης. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η ένταξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

ΕΘΝΙ ΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΒ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ : 52 39 762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμ ού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοοίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Γ ια 

το Τεύχος Α' Δρχ. 

15.000 

| 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1 500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200.000 

» 

10 000 

ια) 1 

Γ ια 

σ 

·< 

•ο 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





